Paguruan Sayang
Kamis, 26 Februari 2015 00:24
WAYAH badudukan di gardu runda Garbus bakesah bahwa inya supan kada kawa maajari Anaknya mambaca manulis karna inya saurang haja masih baija. Bahari Garbus sakulah hingga kalas ampat haja, inya supan karana kada naik, makanya inya mamilih baampih sakulah.
“Bahari aku nangkaya ikam itu jua Bus ai, rancak kada naik kalas sampai manalu kali. Ujar guruku aku ini murid kasayangan sidin,” ujar Palui.
“Murid kasayangan?” ujar Garbus kada paham.
“Hi-ih wayah sakulah dahulu, aku murid nang paling disayangi ulih guru,” ujar Palui.
“Napa buktinya Lui?” ujar Garbus batakun.
“Buktinya, satiap handak balulusan pasti sabarataan guru mamusut-musut kapalaku ini, ujar sidin.
‘ikam kaina disayangi Lui ai, jangan manangis naklah, kami sayang banar wan ikam,” ujar Palui maniruakan suara gurunya.
min_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn